Projekts

2019. gada \_\_. jūnijā Rīkojums Nr. \_\_

Rīgā (Prot. Nr. \_\_ \_\_. §)

**Par valsts nekustamā īpašuma**

**nodošanu Rūjienas novada pašvaldības īpašumā**

1. Saskaņā ar Publiskas personas mantas atsavināšanas likuma 43. pantu atļaut Zemkopības ministrijai nodot bez atlīdzības Rūjienas novada pašvaldības īpašumā nekustamo īpašumu (nekustamā īpašuma kadastra numurs 9694 005 0179) – zemes vienību (zemes vienības kadastra apzīmējums 9694 005 0178) 1,04 ha platībā – “Bekiņas”, Rūjienas novadā, Vilpulkas pagastā, kas ierakstīts zemesgrāmatā uz Latvijas valsts vārda Zemkopības ministrijas personā, lai saskaņā ar likuma “Par pašvaldībām” 15. panta pirmās daļas 2. punktu to izmantotu pašvaldības autonomai funkcijai – gādāt par savas administratīvās teritorijas labiekārtošanu, sanitāro tīrību un uzturēšanu.

2. Rūjienas novada pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1. punktā minētās funkcijas īstenošanai.

3. Rūjienas novada pašvaldībai, nostiprinot zemesgrāmatā īpašuma tiesības uz nekustamo īpašumu:

3.1. norādīt, ka īpašuma tiesības nostiprinātas uz laiku, kamēr Rūjienas novada pašvaldība nodrošina šā rīkojuma 1. punktā minētās funkcijas īstenošanu;

3.2. ierakstīt atzīmi par aizliegumu atsavināt nekustamo īpašumu un apgrūtināt to ar lietu tiesībām.

4. Šā rīkojuma 3.2. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts par labu valstij Valsts kases personā, lai saņemtu Eiropas Savienības fondu atbalstu.

Ministru prezidents A. K. Kariņš

Zemkopības ministrs K. Gerhards